

**ประกาศมหาวิทยาลัยธรรมศาสตร์**

**เรื่อง อำนาจหน้าที่และการแบ่งหน่วยงานภายในสำนักงานเลขานุการคณะทันตแพทยศาสตร์ พ.ศ. ๒๕๕๙**

-----------------------------

โดยที่เป็นการสมควรกำหนดอำนาจหน้าที่และการแบ่งหน่วยงานภายในสำนักงานเลขานุการคณะทันตแพทยศาสตร์

อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ ประกอบข้อ ๑๔ ของข้อบังคับมหาวิทยาลัยธรรมศาสตร์ว่าด้วยการจัดตั้งและการแบ่งส่วนงานของมหาวิทยาลัยธรรมศาสตร์ พ.ศ. ๒๕๕๙ อธิการบดีโดยความเห็นชอบของสภามหาวิทยาลัยธรรมศาสตร์ในคราว  
การประชุมครั้งที่ ๗/๒๕๕๙ เมื่อวันที่ ๒๕ กรกฎาคม ๒๕๕๙ จึงออกประกาศดังต่อไปนี้

ข้อ ๑. ประกาศนี้เรียกว่า “ประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการคณะทันตแพทยศาสตร์ พ.ศ. ๒๕๕๙”

ข้อ ๒. สำนักงานเลขานุการคณะคณะทันตแพทยศาสตร์ แบ่งหน่วยงานเป็น ๔ งาน ดังนี้

**(๑) งานบริหารทั่วไป**

**(๒) งานวิชาการและวิจัย**

**(๓) งานการนักศึกษา**

**(๔) งานบริการวิชาการและวิเทศสัมพันธ์**

ข้อ ๓. **งานบริหารทั่วไป** มีอำนาจหน้าที่ดำเนินการด้านสารบรรณ ด้านทรัพยากรบุคคล   
ด้านการเงินและบัญชี ด้านพัสดุ ด้านแผนและงบประมาณ และด้านคอมพิวเตอร์ โดยรับผิดชอบงานรับส่งหนังสือ งานระเบียบสารบรรณ การประชุมของคณะ ดำเนินการสรรหาและพัฒนาบุคคล ดูแลสวัสดิการต่าง ๆ จัดทำทะเบียนประวัติบุคลากร ดำเนินการเบิกจ่ายงบประมาณ จัดทำบัญชีเงินสดรับจ่าย ควบคุมการบริหารเงินงบประมาณทุกประเภท ดำเนินการจัดซื้อจัดจ้าง การเบิกจ่ายและซ่อมแซมวัสดุครุภัณฑ์ จัดทำงบประมาณทุกประเภท จัดทำแผนการใช้จ่ายเงินงบประมาณ และดูแลระบบสารสนเทศและโสตทัศนูปกรณ์

ข้อ ๔. **งานวิชาการและวิจัย** มีอำนาจหน้าที่ดำเนินการด้านการศึกษาระดับปริญญาตรี   
ระดับบัณฑิตศึกษา ด้านวิจัย ด้านการประกันคุณภาพการศึกษา และด้านเทคโนโลยีการศึกษา โดยรับผิดชอบจัดทำแผนการศึกษา คู่มือการศึกษา ตารางสอบและตารางสอน ตรวจสอบภาระงานสอนเพื่อประกอบ  
การขอตำแหน่งทางวิชาการของอาจารย์ ดำเนินการเกี่ยวกับทุนสนับสนุนงานวิจัย จัดโครงการฝึกอบรม  
ด้านการวิจัยและเขียนตำรา จัดทำแผนปรับปรุงคุณภาพการศึกษา พัฒนาระบบและกลไกประกันคุณภาพ ดำเนินการเกี่ยวกับการเปิดหลักสูตรระดับบัณฑิตศึกษาให้บริการด้านโสตทัศนูปกรณ์ในการเรียนการสอนทุกระดับการศึกษา

ข้อ ๕. **งานการนักศึกษา** มีอำนาจหน้าที่รับผิดชอบในด้านจัดทำแผนงานกิจกรรมนักศึกษา ดำเนินการเกี่ยวกับโครงการพัฒนาศึกษาและกิจกรรมเสริมหลักสูตร ดำเนินการเกี่ยวกับทุนการศึกษาทุกประเภท การประสานงานจัดหาทุนจากแหล่งทุน ดำเนินการให้ความรู้เกี่ยวกับกฎระเบียบข้อบังคับนักศึกษา ดำเนินการสอบสวนเพื่อพิจารณาลงโทษ ดูแลช่วยเหลือนักศึกษากรณีป่วยหรือประสบอุบัติเหตุ การแนะแนวให้คำปรึกษา ดำเนินการคัดเลือกนักศึกษาระดับปริญญาตรี และดำเนินการติดตามนักศึกษาผิดสัญญาชดใช้ทุน

ข้อ ๖. **งานบริการวิชาการและวิเทศสัมพันธ์** มีอำนาจหน้าที่ดำเนินการด้านวิเทศสัมพันธ์  
และประชาสัมพันธ์ ด้านหน่วยทันตกรรมเคลื่อนที่ ด้านคลินิกนักศึกษา และด้านศิษย์เก่าสัมพันธ์ โดยรับผิดชอบประสานงานด้านทุนการศึกษาจากองค์กรหรือหน่วยงานจากต่างประเทศ ประสานงานการทำบันทึกข้อตกลงความร่วมมือทางวิชาการ ดำเนินการวางแผนการประชาสัมพันธ์ ดำเนินการประชาสัมพันธ์แจ้งข่าวสารทั้งภายใน  
และภายนอกคณะ ผลิตสื่อประชาสัมพันธ์ ให้บริการทันตสุขศึกษาและบริการรักษาสุขภาพช่องปากแก่ประชาชนผู้ด้อยโอกาสและอยู่ห่างไกลโดยไม่คิดค่าใช้จ่าย เป็นศูนย์กลางในการติดต่อประสานงานกับสมาคม ชมรม กลุ่ม และองค์กรของศิษย์เก่า

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๕ สิงหาคม พ.ศ. ๒๕๕๙

(ศาสตราจารย์ ดร.สมคิด เลิศไพฑูรย์)

อธิการบดีมหาวิทยาลัยธรรมศาสตร์



**ประกาศมหาวิทยาลัยธรรมศาสตร์**

**เรื่อง อำนาจหน้าที่และการแบ่งหน่วยงานภายในสำนักงานเลขานุการคณะทันตแพทยศาสตร์ (ฉบับที่ ๒)   
พ.ศ. ๒๕๕๙**

-----------------------------

โดยที่เป็นการสมควรกำหนดอำนาจหน้าที่และการแบ่งหน่วยงานภายในสำนักงานเลขานุการคณะทันตแพทยศาสตร์

อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ ประกอบข้อ ๑๔ ของข้อบังคับมหาวิทยาลัยธรรมศาสตร์ว่าด้วยการจัดตั้งและการแบ่งส่วนงานของมหาวิทยาลัยธรรมศาสตร์ พ.ศ. ๒๕๕๙ อธิการบดีโดยความเห็นชอบของสภามหาวิทยาลัยธรรมศาสตร์ในคราว  
การประชุมครั้งที่ ๑๒/๒๕๕๙ เมื่อวันที่ ๒๖ ธันวาคม ๒๕๕๙ จึงออกประกาศดังต่อไปนี้

ข้อ ๑. ประกาศนี้เรียกว่า “ประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการคณะทันตแพทยศาสตร์ (ฉบับที่ ๒) พ.ศ. ๒๕๕๙”

ข้อ ๒. ให้ยกเลิกประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการคณะทันตแพทยศาสตร์ พ.ศ. ๒๕๕๙

ข้อ ๓. สำนักงานเลขานุการคณะคณะทันตแพทยศาสตร์ แบ่งหน่วยงานเป็น ๔ งาน ดังนี้

**(๑) งานบริหารและกิจการนักศึกษา**

**(๒) งานวิชาการและประกันคุณภาพ**

**(๓) งานบัณฑิตศึกษาและวิจัย**

**(๔) งานคลินิกและบริการ**

ข้อ ๔. **งานบริหารและกิจการนักศึกษา** มีอำนาจหน้าที่ดำเนินการด้านสารบรรณ การบริหารทรัพยากรบุคคล การเงินการบัญชีและพัสดุ แผนงานและงบประมาณ ดูแลระบบคอมพิวเตอร์และอาคารสถานที่ การประชาสัมพันธ์และโสตทัศนศึกษา งานกิจการนักศึกษาและการรับเข้าศึกษา และปฏิบัติหน้าที่อื่นตามที่ได้รับมอบหมาย

ข้อ ๕. **งานวิชาการและประกันคุณภาพ** มีอำนาจหน้าที่ดำเนินการด้านบริการและส่งเสริมการศึกษาระดับปริญญาตรีทุกหลักสูตร สนับสนุนการศึกษาและประเมินผล การจัดการเรียนการสอนโรงเรียนผู้ช่วยทันตแพทย์ การประกันคุณภาพการศึกษา และปฏิบัติหน้าที่อื่นตามที่ได้รับมอบหมาย

ข้อ ๖. **งานบัณฑิตศึกษาและวิจัย** มีอำนาจหน้าที่ดำเนินการด้านบัณฑิตศึกษา ควบคุมดูแลห้องปฏิบัติการและส่งเสริมการวิจัย งานวิเทศสัมพันธ์ และปฏิบัติหน้าที่อื่นตามที่ได้รับมอบหมาย

ข้อ ๖. **งานคลินิกและบริการ** มีอำนาจหน้าที่ดำเนินการงานคลินิกนักศึกษาปริญญาตรี   
คลินิกนักศึกษาหลังปริญญา คลินิกพิเศษ หน่วยทันตกรรมพระราชทาน และปฏิบัติหน้าที่อื่นตามที่ได้รับมอบหมาย

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๒๙ ธันวาคม พ.ศ. ๒๕๕๙

(ศาสตราจารย์ ดร.สมคิด เลิศไพฑูรย์)

อธิการบดีมหาวิทยาลัยธรรมศาสตร์



**ประกาศมหาวิทยาลัยธรรมศาสตร์**

**เรื่อง อำนาจหน้าที่และการแบ่งหน่วยงานภายในสำนักงานเลขานุการคณะทันตแพทยศาสตร์   
พ.ศ. ๒๕๖๔**

-----------------------------

โดยที่เป็นการสมควรกำหนดอำนาจหน้าที่และการแบ่งหน่วยงานภายในสำนักงานเลขานุการคณะทันตแพทยศาสตร์

อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ ประกอบข้อ ๑๔ ของข้อบังคับมหาวิทยาลัยธรรมศาสตร์ว่าด้วยการจัดตั้งและการแบ่งส่วนงานของมหาวิทยาลัยธรรมศาสตร์ พ.ศ. ๒๕๕๙ และมติสภามหาวิทยาลัยในคราวประชุมครั้งที่ ๓/๒๕๖๐ เมื่อวันที่ ๒๗ มีนาคม ๒๕๖๐ อธิการบดีจึงออกประกาศดังต่อไปนี้

ข้อ ๑. ประกาศนี้เรียกว่า “ประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการคณะทันตแพทยศาสตร์ พ.ศ. ๒๕๖๔”

ข้อ ๒. ให้ยกเลิกประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการคณะทันตแพทยศาสตร์ (ฉบับที่ ๒) พ.ศ. ๒๕๕๙

ข้อ ๓. สำนักงานเลขานุการคณะคณะทันตแพทยศาสตร์ แบ่งหน่วยงานเป็น ๔ งาน ดังนี้

**(๑) งานบริหารและประกันคุณภาพ**

**(๒) งานวิชาการและกิจการนักศึกษา**

**(๓) งานบัณฑิตศึกษาและวิจัย**

**(๔) งานคลินิกและบริการ**

ข้อ ๔. **งานบริหารและประกันคุณภาพ** มีอำนาจหน้าที่ดำเนินการด้านแผนและงบประมาณการเงินและบัญชี การประกันคุณภาพและบริหารความเสี่ยง การบริหารทรัพยากรบุคคล การจัดซื้อจัดจ้าง  
และพัสดุ ด้านสารบรรณ ดูแลระบบคอมพิวเตอร์ และปฏิบัติหน้าที่อื่นตามที่ได้รับมอบหมาย

ข้อ ๕. **งานวิชาการและกิจการนักศึกษา** มีอำนาจหน้าที่ดำเนินการด้านสนับสนุนการศึกษา  
และวิเทศสัมพันธ์ การประกันคุณภาพการศึกษา การประชาสัมพันธ์และโสตทัศนศึกษา ด้านกิจการนักศึกษา   
ด้านสื่อสารองค์กร และปฏิบัติหน้าที่อื่นตามที่ได้รับมอบหมาย

ข้อ ๖. **งานบัณฑิตศึกษาและวิจัย** มีอำนาจหน้าที่ดำเนินการด้านบัณฑิตศึกษาและส่งเสริมงานวิจัยด้านคลินิกนักศึกษาหลังปริญญา ด้านการศึกษาต่อเนื่อง ควบคุมดูแลห้องปฏิบัติการ และปฏิบัติหน้าที่อื่นตามที่ได้รับมอบหมาย

ข้อ ๗. **งานคลินิกและบริการ** มีอำนาจหน้าที่ดำเนินการงานคลินิกนักศึกษาปริญญาตรี   
การจ่ายกลาง การเงินและเวชระเบียน งานช่างและอาคารสถานที่ และปฏิบัติหน้าที่อื่นตามที่ได้รับมอบหมาย

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๑๐ มีนาคม พ.ศ. ๒๕๖๔

(รองศาสตราจารย์ เกศินี วิฑูรชาติ)

รักษาการแทนอธิการบดีมหาวิทยาลัยธรรมศาสตร์